Nr. înreg. 850 / 20.03.2023

Aprob,

**Manager**

Dr.Aurel Mototolea

Aprob,

**Contabil șef**,

Ec. Adrian Filip

**REFERAT DE NECESITATE**

În condițiile împlinirii a 145 de ani de la instaurarea administrației românești în Dobrogea, considerăm oportună organizarea de către Muzeul de Istorie Națională și Arheologie Constanța, în perioada 29 iulie – 27 august a.c., în cadrul unui proiect cultural dedicat, a unor activități culturale de amploare, care să celebreze acest moment istoric. Județul Constanța reprezintă o zonă a sintezelor etnice și culturale, a arealelor geografice diverse, a unor tradiții cu o istorie milenară, toate regăsindu-se într-un teritoriu cosmopolit și unic în țara noastră. De aceea, obiectivul proiectului propus este cel de a evidenția diversitatea posibilităților de dezvoltare culturală, socială și economică de care dispune județul Constanța. Aceste deziderate pot fi îndeplinite printr-o complexă serie de activități dedicate unui public larg, din toate categoriile de vârstă și sociale, în diverse locații. Și cum obiectivele administrate de către MINAC au ca numitor comun arheologia, considerăm că activitățile preconizate în acest proiect trebuie să se desfășoare sub generoasa umbrelă a unui *Festival al cetăților antice dobrogene*, luând în calcul cetățile *Histria* din com. Istria, *Tropaeum Traiani* (și/sau monumentul triumfal) din com. Adamclisi, *Ulmetum* din com. Pantelimon, *Sacidava* din com. Aliman și *Capidava* din com. Topalu. Fiecare etapă este gândită pentru a valorifica la maxim tradiția și specificul fiecărei locații de desfășurare, a infrastructuri locale și a elementelor de unicitate (situri arheologice, mediul natural sau geografic, potențial turistic), urmând a beneficia și de o intensă mediatizare si promovare a activităților cultural științifice, a patrimoniului istoric, culinar și turistic al județului Constanța, în ansamblul său.

Supun atenției conducerii instituției această propunere, pentru analiză și decizie.

În Anexa 1 sunt prezentate etape propuse ale manifestării și necesarul uman și material.

Întocmit,

Arheolog specialist,

Dr. Petre Colțeanu

**Anexa 1**

**CAIET DE SARCINI**

**privind operațiunile propuse pentru proiectul cultural-artistic**

**„*FESTIVALUL CETĂȚILOR ANTICE DOBROGENE*”**

1. **DATE GENERALE**

**1.1. Denumirea obiectivului**:„Festivalul cetăților antice dobrogene”.

**1.2. Faza supusă contractării**:Achiziție publică. Autoritatea contractantă (MINAC) intenţionează să atribuie un contract de achiziţie publică de servicii de organizare evenimente cultural-artistice.

**1.3. Beneficiar investiţie**:Muzeul de Istorie Națională și Arheologie Constanța.

**1.4. Situația existentă**:În 2023 se împlinesc 145 de ani de la instaurarea administrației românești în Dobrogea. Pe de altă parte, județul Constanța reprezintă o zonă a sintezelor etnice și culturale, a arealelor geografice diverse, a unor tradiții cu o istorie milenară, toate regăsindu-se într-un teritoriu cosmopolit și unic în țara noastră.

**1.5. Situația propusă**:Acest moment aniversar trebuie celebrat, iar cum principalele activități ale instituției sunt conexe arheologiei și gestionării siturilor arheologice, se consideră oportună organizarea unui eveniment cultural-artistic de amploare care să pună în valoare și să promoveze siturile arheologice administrate de muzeu și activitatea arheologică desfășurată în Dobrogea începând cu ultimii ani ai secolului XIX. Obiectivul general al proiectului propus este cel de a evidenția diversitatea posibilităților de dezvoltare culturală, socială și economică de care dispune județul Constanța. Aceste deziderate pot fi îndeplinite printr-o complexă serie de activități dedicate unui public larg, din toate categoriile de vârstă și sociale, în diverse locații. Se consideră că activitățile preconizate în acest proiect trebuie să se desfășoare sub generoasa umbrelă a unui *Festival al cetăților antice dobrogene*, luând în calcul cetățile *Histria* din com. Istria, *Tropaeum Traiani* (și/sau monumentul triumfal) din com. Adamclisi, *Ulmetum* din com. Pantelimon, *Sacidava* din com. Aliman și *Capidava* din com. Topalu. Fiecare etapă este gândită pentru a valorifica la maxim tradiția și specificul fiecărei locații de desfășurare, a infrastructuri locale și a elementelor de unicitate (situri arheologice, mediul natural sau geografic, potențial turistic), urmând a beneficia și de o intensă mediatizare si promovare a activităților cultural științifice, a patrimoniului istoric, culinar și turistic al județului Constanța, în ansamblul său.

1. **INFORMAȚII PRIVIND PROIECTUL**

**2.1.** Muzeul de Istorie Națională și Arheologie Constanța își propune prin acest proiect să promoveze și să readucă în atenția publicului 5 dintre cetățile antice dobrogene, a căror existență a marcat istoria acestui ținut. Totodată, activitățile propuse a avea loc aici au și scopul de a sensibiliza opinia publică și autoritățile administrative și politice locale și județene, dar și naționale, asupra stării în care se află aceste obiective istorico-arheologice, dar și a necesității reabilitării acestora, pentru a deveni astfel un factor activ în dezvoltarea comunităților locale, dar și în dezvoltarea sustenabilă a turismului cultural la nivel general.

**2.2**. **Descrierea proiectului**. Sunt propuse următoarele etape de desfășurare a *Festivalului cetăților antice dobrogene*, cu activitățile cultural-artistice și etapizarea acestora aferente:

**ETAPA I**

Perioada: **29.07.2023**

Nume sub-Proiect: „*VinSToria - Experiențe culturale, cu arheologie, istorie și vin*”, ediția a doua

Loc desfășurare: cetatea Capidava, localitatea Capidava, com. Topalu

Activități: Organizarea vizitării cetății Capidava, conferință de presă, seară de proiecție de film artistic tematic și degustare produse culinare locale.

* În vederea promovării cetății Capidava cât și a întregului proiect, se va organiza la cetate, în ziua de 29.07.2023, în intervalul orar 16:00 - 20:00, o conferință de presă unde vor fi invitați un număr de 20 de jurnaliști/bloggeri/vloggeri, specializați pe promovarea de obiective culturale și turistice, fotografi, videografi. De asemenea vor fi implicate și un număr de 30 de persoane aparținând autorităților administrativ – politice locale, județene și centrale, actori economici din zonă (proprietari de pensiuni/ restaurante/crame din zona de interes). Locația este accesibilă și celor interesați de cicloturism (este situată pe ruta coridorul european **Euro Velo 6**) care pot vizita una din cele mai interesante locații de pe malul drept al Dunării.
* Invitații vor efectua o vizită în cetate, beneficiind de un ghidaj de specialitate; angajați ai muzeului vor prezenta istorii ale breslei relaționate cu arheologi care au efectuat cercetări arheologice în Dobrogea și au cunoscut bogăția vinicolă a ținutului; seara se va încheia cu o proiecție în aer liber de film artistic cu tematică specifică. Filmul artistic va fi selectat în prima săptămână a lunii iulie de o comisie din 3 persoane, constituită în acest scop, din componența căreia vor face parte 1 reprezentant al MINAC, 1 reprezentant al CCJTB și 1 reprezentant al organizatorului evenimentului.
* Se vor degusta preparate culinare locale și se va organiza o degustare de vinuri de origine dobrogeană cu prezentarea principalelor caracteristici ale acestora de către 2 oenologi profesioniști, a căror prezență va fi asigurată de entitatea care va asigura vinurile (cramă sau intreprindere de vinificație)

Partener: Centrul Cultural Județean „Teodor Th. Burada” Constanța (CCJTB)

**Cerințe tehnice:**

* Autobuz transport persoane, 50 de locuri, pentru traseul Constanța - Capidava și retur. Plecare din Constanța către Capidava la ora 14:30, plecare retur din Capidava către Constanța la ora 20:15; distanța între Constanța și Capidava este de 90 km, total necesar tur-retur 90 km x 2 = 180 km.
* Microbuz 6 + 1 locuri pentru transport fotografi și videografi. Plecare din Constanța către Capidava la ora 14:30, plecare retur din Capidava către Constanța la ora 20:15.
* Mobilier terasă pentru 50 de persoane = 13 x seturi (umbrelă + 4 scaune + masă). Se vor aduce la locul de desfășurare al evenimentului la ora 14:30.
* Proiector video + ecran gonflabil (dimensiuni 6 x 10 m; instalație de ancorare, ca măsură de prevenție împotriva vântului) + instalație sonorizare.
* Meniu pentru 50 de persoane. Meniul trebuie să includă preparate de la producătorii locali și constă în aperitive și gustări. Masa se va servi în intervalul orar 17:00 – 19:00, locul în care se va amenaja zona de servit masa este terasa clădirii Centru de Informare Turistică.

**ETAPA II**

Perioada: **05.08.2023**

Loc de desfășurare: cetatea Histria, localitatea Istria, com. Istria.

Activități: Vizitarea și promovarea cetății Histria, atelier și seară de dans grecesc, atelier și seară culinară grecească, teatru antic, luminarea drumului către cetatea Histria. Vor fi invitați jurnaliști/bloggeri/vloggeri, specializați pe promovarea unor obiective culturale și turistice, fotografi, videografi. De asemenea vor fi implicate și autoritățile locale, județene și centrale, actori economici din zonă (proprietari de pensiuni/ restaurante/crame din zona de interes).

* În data de 05.08.2023 se va organiza o seară de dans cu specific grecesc, se vor prezenta minim 6 dansuri grecești, de către o trupă mixtă de dansatori, formată din 3 dansatori și 3 dansatoare; vor performa 2 sesiuni de dansuri a câte 20 de minute, dansuri cu specific grecesc. Dansurile se vor desfășura în intervalul orar 19:30 – 21:00.
* Se va organiza un mini atelier de dansuri grecești, susținut de trupa mixtă de dansatori, în care participanții vor învăța pașii specifici acestor dansuri; mini-atelierul se va desfășura în intervalul orar 20:00 – 20:30.
* Se va organiza un concurs de teatru antic;
* Se va organiza un concurs culinar la care sunt invitați să participe bucătari amatori din zonă;
* Se va asigura o degustare de produse culinare cu specific grecesc;
* Se va lumina calea de acces către cetate (cu lămpi care să nu folosească surse de foc, pentru a se evita declanșarea accidentală a unor incendii în biorezervație). Lămpile vor fi instalate pe drumul de acces către cetate, de o parte și de alta a drumului, din 2 în 2 metri. Acestea vor fi montate până în ora 10:00 pentru a se încărca și se vor strânge după terminarea evenimentului.

Partener: Palatul Copiilor Constanța

**Cerințe tehnice:**

* Microbuz 6 + 1 locuri pentru transport fotografi și videografi. Plecare din Constanța către Histria la ora 17:00, plecare retur din Histria către Constanța la ora 22:00.
* Autobuz transport persoane, 50 de locuri, pentru traseul Constanța - Histria și retur. Plecare din Constanța către Histria la ora 15:00, plecare retur din Histria către Constanța la ora 21:30; distanța Constanța - cetatea Histria este de 60 km, total necesar tur-retur 60 km x 2 = 120 km.
* 50 scaune pentru un număr de 50 de spectatori.
* Scenă și instalații de sonorizare și iluminare scenă. Sunt necesare instalații sonorizare pentru mediu exterior, putere 10.000 wați, lumini de scenă pentru ambientare, tip spot par led RGB 10 buc, conectică lumini. Se va folosi scena situată în parcarea principală de la cetate, în cazul în care aceasta prezintă siguranță. În cazul în care nu prezintă siguranță, scena va fi folosită doar pentru amplasarea sistemeleor de sonorizare și lumini, dansul efectuându-se direct pe sol, în fața scenei.
* 120 de lămpi solare de iluminat.
* Meniu cu specific grecesc pentru un număr de 50 de persoane. Meniul trebuie sa includă brânzeturi, gustări și un fel principal, preferabil după rețete cu specific grecesc. Masa se va servi în intervalul orar 18:00 – 19:30, pe terasa restaurantului de lângă cetate.

**ETAPA III**

Perioada: **11.08 - 13.08.2023**

Loc desfășurare: monumentul trimfal din localitatea Adamclisi, com. Adamclisi.

Activități: vizitarea și promovarea monumentului triumfal, organizare show laser, spectacol artistic pirotehnic, concert live, atelier și concurs de fotografie, cazarmament gardă romană, atelier ceramic, târg promovare produse locale. Se va organiza o conferință de presă unde vor fi invitați un număr de 20 de jurnaliști/bloggeri/vloggeri, specializați pe promovarea unor obiective culturale și turistice, fotografi, videografi. De asemenea vor fi implicate și autoritățile locale, județene și centrale, actori economici din zonă (proprietari de pensiuni/ restaurante/crame din zona de interes), un număr de 30 persoane.

**Ziua 1**

* Organizare zonă promovare produse locale. Se vor contacta producătorii locali și se vor organiza în zona intrare monument - parcare principală, 2 standuri de prezentare a produselor locale;
* Montare cazarmament gardă romană;
* Proiecție laser pe monument.

**Ziua 2**

* Montare scenă;
* Atelier ceramic;
* Concert artistic live;
* Show laser;
* Efecte pirotehnice;
* Dans artistic pirotehnic.

**Ziua 3**

* Atelier ceramic;
* Atelier și Concurs fotografie (organizat în cursul nopții, în spațiul din fața monumentului, pentru a surprinde imagini ale fenomenului Perseidelor, care are loc în perioada 12-15 august ale fiecărui an);
* Workshop dedicat fenomenului Perseidelor, susținut de specialiștii C.M.S.N. Constanța;
* Show laser.

Partener: Complexul Muzeal de Științe ale Naturii Constanța

**Cerințe tehnice:**

**1.** **Cazarmament gardă romană**:

* 4 echipamente romane, legionari, compuse (fiecare) din: coif metalic, tunică, *lorica segmentata*, centură (*cingulum*) cu apărători, sabie romană (*gladius*), pumnal, sandale romane;
* 1 echipament roman, centurion, compus din: coif metalic cu panaș roșu, tunică, *lorica hamata*, pieptar cu decorații, centură centurion, sabie centurion, pumnal centurion, sandale;
* 1 echipament roman, auxiliari, compus din: coif metalic, tunică, *lorica hamata*, *cingulum*, sabie romană, pumnal, sandale;
* 4 *Pilum*, 4 scuturi, 2 steaguri și 2 acvile;
* 1 Cort Roman cu dimensiunile 2,5 x 5 m;
* 6 persoane-figuranți (4 legionari, 1 centurion și 1 auxiliar), zilnic;
* Programul de prezentare al gărzii romane va fi zilnic în intervalul orar 16:00 - 22:00;
* Cortul roman va fi montat și securizat permanent pe întreaga perioadă 11.08 – 13.08.2023. Acesta va fi montat în zona din dreapta aleei de acces, între intrarea principală și monumentul propriu-zis, pe spațiul verde. Suprafața alocată pentru garda romană este de maxim 40 de metri pătrați.

**2.** **Show laser**:

* Concept - 3 seri în care va fi pus în valoare Monumentul Triumfal de la Adamclisi prin proiecții de mari dimensiuni pe monument. Spectacolul va combina geometria și cromatica efectelor laser prin proiecții ale elementelor de identitate specifice prin raze laser multiunghi, prin perdea de fum și sincronizate pe o coloană sonoră. Proiecțiile vor releva date importante ale istoriei monumentului și „îmbrăcarea” acestuia prin raze vizibile de la mare distanță (motto-ul acțiunii fiind „*Punte de lumină peste Timp*”;
* Echipamente necesare: 4 x 25W laser RGB LD, 2 x 10W laser verde OPSL, 2 x 9W laser RGB HPS, laptop & interfețe laser, 6 x fog & hazer machine, 1x DMX controller, cablistică și distributie trifazică, conectică și schelotehnica aferente, programare laser, montare-demontare și asistență tehnică;
* Datorită carateristicilor de formă și amplasament ale Monumentului Triumfal, pentru a se obține efectual vizual maxim, se vor folosi 8 lasere de tip LD - low divergence cu putere cuprinsă între 10 - 25 W, care permit o vizibilitate a efectelor la mare distanță, între 3 - 5 km;
* Pentru ziua 1 și ziua 3 se vor folosi doar lasere ambientale, în intervalul orar 20:30 - 22:00;
* Pentru ziua 2 se va organiza show-ul propriu-zis, în intervalul orar 19:00 - 22:00, conform graficului propus în cele ce urmează:

1. INTRO TASER: durata 60 minute. Laser-beaming la mare distanță, dublat de proiecții laser de mari dimensiuni pe suprafața monumentului (care să cuprindă nume eveniment, oră de start, alte mesaje propuse de specialiștii muzeului). Treptele monumentului vor fi ambietate cu proiectoare LED.
2. SHOW LASER: durata 30 minute. Show de lasere personalizat prin proiecții laser de mari dimensiuni pe fațada monumentului.
3. OUTRO LASER: durata 60 minute. Laser-beaming la mare distanță, dublat de proiecții laser de mari dimensiuni pe suprafața monumentului.

Echipamentele de proiecție laser se vor monta pe platoul principal din fața monumentului, conform distanțelor optime calculate în funcție de forma rotundă și dimensiunile monumentului. Se va asigura un cort tehnic de minim 3 x 3 m unde vor fi instalate pupitrele de comandă, atât pentru lasere, cât și pentru scenotehnică.

**3.** **Scenotehnica**:

* scenă cu podium 8 x 6m, înălțime 4,5m, structură „truss”, regie tehnică Crosscable 30 m;
* instalație sonorizare 10.000 W;
* amplificare și procesare;
* rider tehnic concert;
* microfon wireles 2 buc;
* mixer audio digital 40 ch;
* set up DJ;
* cablu;
* conectică sunet;
* echipament periferic;
* moving head spot/beam 10 buc;
* moving head wash 6 buc;
* spot Par led RGB 8 buc;
* proiector Fresnel 2000 W 4 buc;
* mașină ceață 2 buc;
* conectică lumini;
* control DMX;
* distribuție electrică trifazică;
* generator 60 KVA inclusiv combustibil (40 l benzină);
* 1 inginer sunet;
* 1 tehnician scenă;
* 1 inginer lumini.

Scena trebuie să fie montată și gata pentru probele de sunet în ziua 2, ora 16:00. Montarea acesteia se va face în fața monumentului orientată perpendicular (cu fața) către aleea de acces

**4. Program artistic**

Programul artistic trebuie să fie compus dintr-un concert live cu o trupă consacrată în rândurile publicului spectator, pentru a-l atrage, iar prestația acestei trupe trebuie să aibă 40 de minute, ora de începere fiind 21:00. În deschiderea concertului live, va fi asigurat un program muzical ambiental executat de un DJ, pentru o perioadă de timp de 60 minute, începând cu ora 20:00.

**5.** **Dans artistic pirotehnic**:

* Dansuri cu efecte pirotehnice sincronizate pe o coloană sonoră, împărțite în 3 momente distincte, fiecare cu propria identitate muzical-coregrafică;
* Durata: 30 minute;
* Componență trupă dansatori: 6 performeri;
* Efecte pirotehnice specifice incluse:
* Evantaie;
* Poiuri;
* Staff-uri mari;
* Staff-uri mici;
* „Șerpi” luminoși;
* Vulcani;
* Artificii naturale – „vată de oțel”;
* Cărbuni aprinși.

Dansul artistic pirotehnic va fi executat în fața scenei, nu pe scenă, pentru a se evita posibilele accidente și deteriorare a scenotehnicii. Zona de dans va fi asigurată cu bandă sau garduri de delimitare în așa fel încât să se asigure în totalitate siguranța publicului spectator. Ora de începere a dansului artistic pirotehnic este 20:30.

**6.** **Atelier ceramic**:

Se vor organiza, în intervalul orar 16:00 - 20:00, atât în ziua 2, cât și în ziua 3, câte un atelier ceramic unde vizitatorii pot învăța să prelucreze lutul pentru crearea unor vase sau a unor figurine, cu ajutorul unor tipare predefinite de către specialiștii muzeului.

Necesar materiale:

* 10 pachete lut modelaj ambalaj vacuum x 10 kg/pachet;
* 8 măsuțe lucru și 16 scaune;
* 8 seturi de tipare (1 opaiț, 1 mini-statuie, 1 mini-amforă).

**7. Atelier si concurs de fotografie**

Pentru cei pasionați de fotografie se va organiza un curs care vizează fotografia pe timp de noapte și a spectacolului de lumini. Concursul va avea ca obiectiv central realizarea unor fotografii artistice dedicate monumentului și cetății.

De asemenea, având în vedere că în perioada 12-15 august a fiecărui an are loc maximum de activitate a fenomenului astronomic numit popular „Perseide” (ploaie de meteoriți – particule de praf ce provin de la cometa 109P/Swift-Tuttle), considerăm oportună organizarea unui atelier de vizionare a acestui fenomen și surprindere a lui în fotografii. Activitatea poate fi concepută sub forma unui concurs de fotografie, câștigătorul urmând a fi recompensat cu un premiu în cuantum de 1000 lei. Activitatea poate cuprinde și un workshop dedicat fenomenului, susținut de specialiști ai Complexului Muzeal de Științe ale Naturii din Constanța (Planetariu), în calitate de parteneri în activitate.

Fiecare participant va veni cu propriul aparat de fotografiat.

Necesar materiale:

* 15 șezlonguri, dispuse în jurul monumentului, în intervalul orar 23:00 – 04:00.

Solicitantul va obține avizele legale necesare desfășurării unei adunări publice cu spectatori și va asigura toate elementele impuse în aceste situații, conform legii. De asemenea, pentru buna desfășurare a evenimentului, se vor asigura:

* 1 ambulanță tip B1/B2 cu șofer și medic la bord;
* 1 autospecială de stingere a incendiilor;
* 4 toalete ecologice;
* 1 microbuz cu 6 + 1 locuri pentru transport fotografi și videografi. Distanța Constanța – Adamclisi este de 70 km, necesar distanță tur – retur 70 km x 2 = 140 km; 140 km x 3 zile = 420 km.
* Serviciu de pază și protecție.

**ETAPA IV**

Perioada: **19.08.2023**

Loc desfășurare: Cetatea Ulmetum, localitatea Pantelimon, com. Pantelimon.

Activități:

* vizitarea si promovarea Cetății Ulmetum;
* concurs de cultură generală pentru copii, cu teme istorice;
* treasure hunting (descoperire de artefacte ceramice, litice sau metalice);
* atelier ceramic unde vizitatorii pot învăța să prelucreze lutul pentru crearea unor vase sau a unor figurine, cu ajutorul unor tipare predefinite de către specialiștii muzeului

Activitățile se vor defășura în intervalele orare 10:00 – 12:30 și 17:00 – 19:30. Toate activitățile vor fi supervizate de 4 specialiști ai muzeului, desemnați în prima săptămână a lunii august 2023. Transportul acestora pe distanța Constanța – Pantelimon și retur va fi asigurată de muzeu.

Necesar materiale:

* 10 pachete lut modelaj ambalaj vacuum x 10 kg/pachet;
* 8 măsuțe lucru și 16 scaune;
* 8 seturi de tipare (1 opaiț, 1 mini-statuie, 1 mini-amforă);
* Fragmente ceramice, litice și metalice care nu sunt obiecte de patrimoniu, puse la dispoziție de muzeu;
* Scânduri de lemn pentru cofraje (32 ml);
* Nisip de construcție (200 kg).

**Cerințe tehnice:**

* 1 microbuz 6 + 1 locuri pentru transport fotografi si videografi. Distanța Constanța – Pantelimon este de 70 km, necesar distanță tur – retur 70 km x 2 = 140 km.

**ETAPA V**

Perioada: **26.08 - 27.08.2023**

Loc desfășurare: Castrul roman *Sacidava*, localitatea Dunăreni, com. Aliman.

Activități:

* În vederea promovarii acestuia, se va organiza în zilele de 26 si 27.08, un program de vizitare.
* Atelier și concurs de fotografie *in situ*;
* Treasure hunting în interiorul castrului.

**Cerințe tehnice:**

* Având în vedere că obiectivul este situat la 7 km de satul Dunăreni și 7 km de localitatea Rasova, pe malul Dunării, și accesul către castru se poate efectua numai pe drumuri off-road neamenajate circulației publice (diguri și drumuri agricole), sunt necesare:
* 8 autoturisme de teren tip 4x4, echipate corespunzător pentru deplasare în teren accidentat;
* 1 microbuz de transport persoane (tip 4x4), 6 + 1 persoane, pentru transportul fotografilor și personalului de specialitate;
* deplasarea se va face pe ruta Constanța - Sacidava și retur, cu un program zilnic de vizitare de 2 ore. Distanța Constanța – Rasova este de 70 km, necesar distanță tur-retur 70 km x 2 = 140 km; 2 zile x 140 km / zi = 280 km x numărul de vehicule corespunzător (8 auto teren + 1 microbuz).

**3. PROMOVAREA PROIECTULUI / FESTIVALULUI**

Media-planul și campania de promovare trebuie să includă:

• 5 știri de promovare pe TV a evenimentului și a fiecărei etape (obligatoriu 1 știre/etapă);

• Difuzare 30 spoturi TV de promovare;

• Două emisiuni TV dedicate evenimentului, ante și post eveniment;

• 250 difuzări spoturi audio;

• 35 de articole pe minim 7 site-uri locale;

• Creare pagina Facebook eveniment;

• Campanie social media;

• Creare și concept grafic promovare eveniment;

• 2.000 de flyere tipărite;

• 300 de tricouri promoționale tip polo, inscripționate cu denumirea evenimentului;

• 300 de șepci promoționale inscripționate cu denumirea evenimentului;

• 300 de pixuri promoționale inscripționate cu denumirea evenimentului;

• 2 fotografi prezenți la fiecare eveniment ce trebuie să livreze minim 40 de fotografii per etapă;

• 1 videograf per etapă ce trebuie sa livreze un highlight general al întregului eveniment;

Organizare la sediul din Constanța al MINAC a unei expoziții temporare cu fotografiile întocmite la Tropaeum Traiani și Sacidava, la finalul proiectului.

1. **DOCUMENTE PUSE LA DISPOZIȚIA ORGANIZATORULUI DE CĂTRE BENEFICIAR**

Beneficiarul (Muzeul de Istorie Națională și Arheologie Constanța) va pune la dispoziția viitorului organizator de eveniment toate documentele, de orice tip, de care dispune la data realizării acestui caiet de sarcini, având drept scop realizarea unei documentații cât mai complete, astfel:

* Informații științifice asupra celor 5 cetăți;
* Date profesionale (CV) ale personalului muzeului care va fi implicat în acest proiect;
* Bibliografia conexă existentă în biblioteca instituției, edită și inedită, referitoare la aceste obiective arheologice.

1. **ELABORAREA OFERTEI**

**4.1**. **Oferta financiară**: va fi elaborată și înaintată distinct pentru fiecare operațiune în parte.

**4.2**. Valoarea contractului de prestări servicii organizare evenimente cultural-artistice, nu va depăși valoarea estimată de **500.000** lei (TVA inclus).

**4.3. Oferta tehnică**:va cuprinde soluții tehnice, detalii, etape de lucru raportate la cerințele din caietul de sarcini.

**4.3.1**. Prezentarea narativ – descriptivă a ideii şi motivaţia alegerii soluțiilor;

**4.3.2**. Prezentarea explicită a soluțiilor tehnice.

1. **MODALITĂȚI DE PLATĂ**

Modalitățile de plată, precum și decontarea serviciilor de prestări servicii, se va face după cum urmează:

-se vor putea efectua plăți parțiale, stabilite prin contract, ca rezultat al unor încheierii unor lucrări/etape parțiale intermediare;

-plățile se vor face după recepționarea lucrărilor/etapelor parțiale intermediare, prin proces verbal de recepție, de către o comisie numită prin decizie managerială în acest scop;

-restul de plată final se va plăti într-o singură tranșă executantului la finalul contractului, în baza unui proces verbal de recepție a lucrării, conform condițiilor înscrise în prezentul caiet de sarcini.

1. **CONDIȚII PENTRU OFERTANȚI**

Având în vedere atât amploarea, cât și derularea pe arii geografice și distanțe diferite, a proiectului cultural *Festivalul cetăților antice dobrogene*, echipa de organizare trebuie sa fie compusă din minim 5 membri și să îndeplinească următoarele cerințe:

* Minim 1 membru din echipa de organizare trebuie să aibă calificarea de **Manager de proiect** atestat - certificat eliberat de Administrația Națională pentru Calificări, cu o vechime de minim 5 ani în activități specifice;
* Minim 1 membru din echipa de organizare trebuie sa aiba studii și certificare în **Marketing** (altul decât cel cu calificare de Manager) cu o vechime de minim 5 ani în activități specifice;

Întreaga echipă de organizare trebuie sa facă dovada implicării în ultimii 2 ani în organizarea a minim 1 proiect cultural de amploare (cu un buget cuprins între 250.000 – 1.000.000 lei), a implicării în organizarea a minim 2 proiecte cu derulare în județe și localități diferite de cele de reședință și a implicării în derularea a minim 1 eveniment cu participare internațională.

1. **BAZA LEGALĂ**

Documentația va fi întocmită cu respectarea prevederilor legislației române în vigoare privind obiectivele de investiții din fonduri publice.

Prin soluțiile tehnice propuse se vor asigura cerințe maxime de calitate a lucrărilor, potrivit legislației în vigoare, cu modificările și completările ulterioare:

-Legea nr. 422 din 18 iulie 2001, republicată, privind protejarea monumentelor istorice;

-Hotărârea nr. 907 din 29 noiembrie 2016, privind etapele de elaborare și conținutul - cadru al documentațiilor tehnico-economice aferente obiectivelor/proiectelor de investiții finanțate din fonduri publice;

-Legislația specifică în vigoare la data executării proiectului;

-Alte norme și normative specifice acestui tip de activitate.

Orice modificări ale actelor normative sau de reglementare intervenite pe parcursul desfășurării contractului privind elaborarea documentației tehnico – economice atrage după sine implementarea obligatorie a acestora de către contractant fără alte pretenții financiare.